Document ID: 31996R0251

ΚΑΝΟΝΙΣΜΟΣ (ΕΚ) αριθ. 251/96 ΤΗΣ ΕΠΙΤΡΟΠΗΣ της 9ης Φεβρουαρίου 1996 περί προσωρινής παρέκκλισης από τον κανονισμό (ΕΚ) αριθ. 1445/95 για τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως τα άρθρα 9, 13 και 25,
Εκτιμώντας:
ότι ο κανονισμός (ΕΚ) αριθ. 1445/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2856/95 (4), καθορίζει τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος 7
ότι, για να μη τεθεί σε κίνδυνο η ορθή διαχείριση της αγοράς, πρέπει να προβλεφθεί, σε προσωρινή βάση, μείωση της διάρκειας ισχύος των πιστοποιητικών εξαγωγής που περιλαμβάνουν προκαθορισμό της επιστροφής 7 ότι, ως εκ τούτου, είναι απαραίτητη η έγκριση παρέκκλισης από το άρθρο 8 παράγραφος 1 του κανονισμού (ΕΚ) αριθ. 1445/95 7
ότι, λόγω του επείγοντος χαρακτήρα των ανωτέρω διατάξεων, ο κανονισμός πρέπει να τεθεί σε εφαρμογή το συντομότερο δυνατόν 7
ότι τα μέτρα που προβλέπονται στο παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 8 παράγραφος 1 του κανονισμού (ΕΚ) αριθ. 1445/95 τα πιστοποιητικά εξαγωγής, εκτός από αυτά που αφορούν ζώα που υπάγονται στον κωδικό ΣΟ 0102, ισχύουν από την ημερομηνία έκδοσής τους μέχρι το τέλος του επομένου μηνός.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εξαγωγής με προκαθορισμό επιστροφής που ισχύει από την έναρξη ισχύος του παρόντος κανονισμού και έως τις 31 Μαρτίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Φεβρουαρίου 1996.

Labels: 3
17
15